AJAKOHAST OTSE TAEVAST
Taas on aeg "Ajakohast otse taevast" saate käes.
Mina olen Hakan - Ja mina olen Pia.
Tere tulemast vaatama meid!
Pia, aknast paistab, et sügis on käes. - Sügis on käes ja sajab vihma.
Mis sa arvad sügisest?
No november on minu meelest üsna sünge,
aga muud kuud on isegi üsna ilusad.
Kõik kollased lehed ja palju muid teisi värve.
Samas tundub, et jõulud tulevad ka üha lähemale ja lähemale.
Facebooki sõbrad annavad märku, et jõulukuusedki on juba müügil...
Müüjad muidugi ei püüa jõulukaubaga me sügismasendust leevendada,
vaid püüavad ikka oma kaubast lahti saada.
Igal juhul - sügis on käes ja see on ka omamoodi ilus.
On muidugi. Ja sügisel saab nii mõndagi teha.
Millele aga mõtled siis, kui ütleme: saade "Ajakohast otse taevast"?
Et tegu on millegi ajakohasega, mida Jumal tahab meile öelda.
Just nimelt. Me võime ju mõelda, et see on kõigest saate nimi,
aga tegelikult on see tulnud sellest,
et oleme rääkinud sellest, mida Jumal on andnud;
me võime kuulda, mida Jumal ütleb
ja mõista, mis toimub tegelikus ja jäädavas maailmas.
Sest see maailm, milles praegu elame, saab tasapisi kaduma.
Me ei tea täpselt, millal, aga Piibel ütleb,
et taevas ja maa hävivad, kuid Jumala Sõna püsib igavesti.
Samas on üks igavene linn - Uus Jeruusalemm,
mis ei hävi iial ja püsib igavesti.
Olles Jumala kuningriigi kodanikud, on meilgi õigus sinna sisse saada.
Me kõik oleme teel igavikku, mis ei muutu iial.
Kuid mõeldes taeva peale,
siis kas kujutad vahel ette, kuidas seal on? Sa võiksid.
Piibel ei räägi küll taevast väga detailselt,
kuid selle põhjal, mida Piiblist loeme, võime seda siiski ette kujutada.
Kas seal on ka sügis ja kevad ja...? - Ei usu. Seal on kõik võrratu!
Mis sa ise arvad? - No ma usun, et Jumalal on seal "täispakett".
Mistõttu mine tea, ehk on seal siiski ka pisut lund,
kus lapsed ja ka täiskasvanud näiteks kelgutada saaksid.
Kas sulle meeldiks see?
No ma pole just kõige suurem lume sõber, aga teel taeva olen siiski
ja ma usun, et sa võid leida mind pigem vee äärest päikest nautimas.
Jeesus ise on kogu linna valgus ja me naudime Teda täiega.
Kuid peamine asi, mida me seal teeme... - On see, et me ülistame Jeesust.
Just. Ülistame ja teenime Teda, kuulame Teda ja põlvitame Ta ees.
Oleme seal ja toome Talle au, kuna Ta on vabastanud meid me pattudest.
Samas on seda üsna raske täiel määral mõista või ette kujutada.
Seetõttu ütlebki Piibel: "Mida silm pole näinud ja kõrv kuulnud."
Meie tänane teema on: "Jumal teeb uut".
Usun, et see on seotud ka sellega,
et kui Jumal teeb uut me eludes ja me saame päästetud,
siis me näeme ja kogeme asju, mida pole eales varem kuulnud-näinud.
See on midagi täiesti uut, samas võimast.
Vaatame üheskoos Piiblist...
Võta sinagi oma Piibel lahti, sest hea on seda tundma õppida
ja teada, et võid leida sealt erinevaid asju ja seoseid.
See rikastab su vaimulikku elu.
Jesaja 43:19 Ma võtan siit nüüd osa teksti pisut kontekstist välja,
aga samas usun, et see on siiski ühel joonel tänase teemaga.
Sest kogu Piiblitki läbivad teatud ühised jooned ja see on üks neist:
"Vaata, mina teen hoopis uut: see juba tärkab, kas te ei märka?
Ma teen kõrbessegi tee, tühjale maale jõed."
See esimene salm ütleb siis, et: "Vaata, mina teen uut!"
Teema "Jumal teeb uut" jookseb läbi nii Vanast kui Uuest Testamendist.
Jumala sõnum on, et Ta on tulnud otsima ja päästma meid,
et teha midagi uut me eludes.
Aga sa loed meile nüüd... - Psalmid 40:3-4
"...ja tõmbas mind üles õuduse august ja paksust porist
ning asetas mu jalad kaljule ja kinnitas mu sammud.
Ta pani mu suhu uue laulu, kiituslaulu meie Jumalale.
Paljud näevad seda ja hakkavad kartma ja lootma Issanda peale."
Pia, sa võiks siit kohe jutlusega jätkata! - No ma jätan täna vahele.
Vaatajad tahaks sind väga kuulda.
Pia kõneleb küll vähem, aga ta toetab ja inspireerib mind, paludes kaasa.
Kuid te võite talle muidugi kirjutada ja paluda, et ta kõneleks rohkem.
Kuid Taavet, kes ütles, et Jumal tõstis ta üles,
oleks võinud ju lõpetadagi sellega, et Jumal oli teinud kõik uueks.
Jumal on teinud uut minu elus ja tahab teha sama ka sinu elus.
Just seda ka Taavet oma elus koges.
Samas aga on neid, kes pettuvad Jumala Sõnas ja Jeesuses
ning üldse vaimulikes asjades, kuna nad ei mõista, kuidas asjad käivad.
Kuid need käivad nii, et küsimus on alati meis ja Jumalas.
Kõik vägi, imed, loomulik ja üleloomulik tulevad Jumalalt,
kuid samas ei tee Jumal midagi vägisi.
Oled kindlasti mitmeid kordi mõelnud,
miks on maailmas nii palju häda, viletsust ja rahutusi?
Mis küll toimub?
Ja siis küsitakse, miks Jumal ei sekku ja miks maailmas on nii palju rahutust?
Miks sünnivad loodusõnnetused ja miks Jumal ei too tasakaalu?
Vastus on see, et mitte kogu vastutus ei lasu Jumala õlgadel.
Ta ootab, et inimene, kes on loodud elama osaduses Temaga,
pöörduks Ta poole.
Kui apostel Peetrus 2000 a tagasi nelipühapäeval kuulutas,
siis inimesed, kes teda kuulsid, kogesid patutunnetust oma südameis.
Nad küsisid, mida nad tegema peavad?
Nad kogesid patutunnetust ja valu oma südameis ja küsisid, mida teha?
Peetrus ei öelnud, et võtke rahulikult - küll Jumal kõik korraldab. Ei.
Ta ütles: parandage meelt ja andke oma elud Jumalale.
Siis Ta tuleb ja teeb kõik uueks.
Inimesed, kes pöördusid Jumala poole,
said ristitud, täitusid Püha Vaimuga ja liitusid kogudusega,
võisid üsna peagi öelda, et see on lihtsalt hämmastav!
Nad polnud kunagi varem midagi sellist kogenud.
Nii et Jumal teeb uut, soovides samas saada kontakti meiega,
et võiksime teha koostööd Temaga.
Taavet hüüdis Jumala poole ja kummardus Tema ees.
Usun, et tänapäeval kehtib sama asi.
Sina, kes sa vaatad meid oma mugavast elutoast...
Nii mitmedki on öelnud meile,
et oleme TV kaudu iganädalased külalised nende elutoas.
See on päris mõnus ja meile meeldib olla koos teiega.
Kuid istudes seal oma elutoas, võib Jumal saata meile sõnumeid,
millest võime kinni haarata ja kogeda, et neis peitub vägi, pääste ja vabadus.
Või me võime sel kõigel minna lasta... Jumal ei suru meile midagi peale.
Kui me aga pöördume Ta poole ja ütleme:
"Jumal, sina tead mu olukorda ja ma palun Su abi."
Kui meie elus on pattu, siis sellest ei piisa, kui ütleme:
"Mul on teatud probleeme ja raskusi ja ma ei tea täpselt, kuidas toime tulla,
aga küll see tasapisi laabub."
Tead, mis? Ei laabu ta midagi! Seetõttu pead ütlema Jumalale:
"Ole mulle armuline! Andesta mulle mu patud."
See teeb Jumala rõõmsaks ja Ta kuuleb sind ning kummardub su poole.
Ta sirutab oma käe su sügavasse orgu.
Igakord, kui inimene jõuab kitsasse paika, on ta väga väike.
Taavetki oli väike, hüüdes Jumalat sealt sügavalt hädaorust.
Ta ei neadnud Jumalat, vaid palus Teda appi ja Jumal aitas.
Ta ütles: "Taavet, ma tõstan su üles ja panen sind seisma kaljule."
Taavet koges seda väga reaalselt.
Kas pole imeline? - On.
Taavet oli juba loomupäraselt ülistaja - ta kiitis, ülistas ja laulis.
Piibli Psalmideski on palju Taaveti laule.
Ta laulis ja tantsis, mispeale ta naine pani seda isegi ükskord pahaks,
kui ta Jumala ees tantsis. Kuid ta tegi seda kõike ja oli rõõmus.
Meiegi võime seda teha. - Mitte ainult ei või, aga peamegi.
Usun, et sel hetkel, kui ta pääses oma patu pimedast ja sügavast mülkast,
kus ta koges meeleheidet, hakkas ta kiitma Jumalat.
Ta kiitis ja ülistas Teda ja ütles, kui väga Teda armastab.
Üks laulgi ütleb: "Armastan sind eilsest rohkem veel"
ja tegelikult nii peakski olema.
Et me õpime tundma oma Jumalat ja üha enam lootma Ta peale.
Nii et Taavet tõsteti sealt üles. Aga mis seal veel juhtus?
"Ta asetas mu jalad kaljule ja kinnitas mu sammud."
Taavet tõsteti üles ja pandi kaljule seisma.
Tänapäeva kontekstis me teame,
et selleks kaljuks on Jeesus Kristus ja Jumala Sõna.
Mitte erinevad arvamused ja mõtted.
Selleks kaljuks, mis seisab ja püsib, on Jeesus Kristus.
Heebrea kiri 13:8... - Jeesus on see sama.
Millal? - Eile, täna ja igavesti.
Millal oli eile? Eile on miski, mis on juba selja taga.
See võib olla tuhandeid aastaid või muidu pikka aega,
aga Ta on see sama ja on alati olnud selline. Nii ka täna.
Ei hakka siinkohal ütlema, kui vana sa oled,
aga meil kõigil on vaid väike hetk siin maa peal.
Ja kuigi mina ja Pia tunneme end veel üsna noortena - vähemalt mõtteis,
siis ometigi me vananeme ja aastad lähevad.
Me näeme, et see maapealne aeg on üsna üürike. Kahjuks.
Kuigi Jeesus ütles, et taevas ei minda mehele ega võeta naisi,
siis me vähemalt loodame,
et saame ka seal taevas jätkata ühist teekonda.
Igal juhul - aeg läheb ruttu, aga Tema on ikka sama.
Mida see meile ütleb?
Meil on teatud suured eelised.
Juba see, et me oskame lugeda Piiblit, mis on osaliselt osa ajaloost.
Võime lugeda Jeesusest ja Jumalast,
kes on sama nii Uues kui Vanas Testamendis.
Võime lugeda sellest, mida Jumal on teinud ja kuidas asju mõjutanud.
Nii et me näeme, et nii ajalool kui Piiblil on üks ja sama tunnistus,
mis ütleb, et Jumal on usaldusväärne.
Tema ei muutu ega ole selline, et kust poolt tuul - sealt poolt meel.
Ta on koguaeg üks ja sama ja Piibel ütleb, et Ta on seda igavesti.
Tänu Jumalale, et Ta on kalju, mis on kandnud läbi ajaloo
ja on kandnud ka sinu elus.
Usun, et kui oled minuga täiesti aus, siis su elus on olnud aegu,
kus oled olnud rasketes olukordades ja sa oled pöördunud Jumala poole,
kes on vastanud sulle ja aidanud sind.
Jumal aitas sind kitsal ajal ja tõi su välja turvalisse paika.
Sa võid nüüd öelda, et tormiseid aegu on ikka ka olnud!
Tead, mis? Vahet pole, sest tormid ei saa sust' midagi, kui seisad kaljul.
Kuid kindlasti on sul kogemusi sellest, et Ta on ehe ja reaalne.
Sõltumata sellest, kas oled usklik või mitte.
Mina usun, et enamus inimesi on siiski nii palju ausad, et tunnistavad,
et Jumal on olemas ja aitab, kui tarvis.
Kuid tulles tagasi selle juurde, et kogu maailm on üsna hädas...
Kõike ei jõua järgidagi, aga sõda käib ümber maailma.
Alles hiljaaegu kogesime hirmu, kui Iisrael plaanis rünnata Süüriat,
kuna kardeti, et Iraan sekkub samuti olukorda.
Samas ei olda päris kindlad, millised vahendid ja varud Iraanil kõik on,
mistõttu kardeti, et ollakse üsna lähedal Kolmandale maailmasõjale.
Nii et tänapäeval on üsna rahutu olukord,
mistõttu ei saa mõelda, et meil on aega laialt käes
ja võib mõelda ja planeerida mida iganes.
Plaane võib muidugi teha, aga samas vajame siiski turvapaika
ja selle nimeks on Jeesus.
Soovides toetada TV7 tööd, võite helistada 900 1777. Täname!
Pia, sa võid nüüd jätkata ja lugeda edasi Taaveti tunnistusest.
"Ta pani mu suhu uue laulu, kiituslaulu meie Jumalale."
Ta pani mu suhu...Väga huvitav mõte.
Sina, kes sa usud Jeesusesse ja elad koos Temaga,
oled sa märganud, et aegajalt hakkad iseenesest laulma Talle?
Pia küll ütleb, et ta pole parim laulja, aga samas ma kuulen teda laulmas.
No ma laulangi, aga ainult siis, kui keegi teine ei kuule.
Aga ka Taaveti sees hakkas midagi helisema
ja kuigi ma ei tea, kui mitu salmi ta seejärel kirjutas,
siis ometigi hakkas ta süda laulma.
Paulus ütleb Piiblis, et Jumala Vaim tunnistab ühes meie vaimuga.
Nii et Jumal, Tema Vaim ja kuningriik tulevad meie sisse.
See on midagi püsivat, puhast ja ehedat. Tänu Jumalale, et see on olemas
ja et see tuleb ka meie sisse ja me võime kogeda, et Ta elab me sees.
Jumal, Tema loomus, võimed ja vägi elavad kõik minu sees.
Seetõttu võivad paljudki meist tõdeda,
et me suudame teha asju, mida enne poleks suutnud.
Olles väike poiss, käis üks mu vanemate sõber meil külas
ja imestas, miks minusugune 2-aastane lihtsalt seisab ja vahib põrandale.
Ta oli mõelnud, mis selle poisiga küll lahti on?
Aga ma olin kooli ajal ka nii tagasihoidlik, et ei julgenud isegi teiste seas seista
ja võisin kergesti nutma hakata. See oli minu jaoks nii raske ja pingeline.
Ja mõelda vaid, et täna kuulutame iganädalaselt Jumala Sõna
tuhandetele ja tuhandetele inimestele.
Nii et Jumal on teinud suuri muutusi ja midagi väga reaalset on toimunud.
Seetõttu tahaksime aidata sindki.
Sest kui sa kuuled neist võimalikest muutustest,
siis võib-olla tahaksid ka ise neid kogeda.
Kuulsin vaid paar päeva tagasi ühest naisest,
kes jagas oma usku ühe teise inimesega ja ta oli vaevu jõudnud midagi öelda,
kui see teine ütles, et tahab ka sellest osa saada.
Nii et kui sinagi tahad õppida tundma Jeesust
ja tulla Tema juurde, et Ta võiks asetada sinugi jalad kaljule,
siis me tahame paluda su eest.
Paluda selle väikese päästepalve, et aidata sind.
Võib-olla mõtled, kuidas see käib?
Kas panna käed risti, põlvitada, hoida silmad kinni või lahti?
Unusta kõik need lood ja keskendu oma südamele,
sest süda on see, mis Jumala jaoks loeb.
Ja kui ütled kogu oma südamest neid järgnevaid sõnu
ja kuulutad Jeesuse oma Issandaks, siis saad päästetud. Just praegu.
Korda Pia järel: Jeesus Kristus,
ma tulen Su ette
ja annan oma elu Sulle.
Ma palun,
et Sa puhastaks mu südame.
Anna andeks kõik mu patud
ja kingi mullegi see Vaim,
Kes tunnistab
ja kinnitab,
et ma olen Jumala laps.
Et ma kuulun Jumalale
ja Jumal kuulub mulle.
Ma usun Sinusse
ja tunnistan oma suuga:
Jeesus,
Sina oled minu Issand
ja mina Sinu laps.
Aamen.
Kui palusid seda palvet kogu südamest, siis Jumal nägi ja kuulis seda,
tulles su ellu ja hakates tegema midagi täiesti uut su elus.
Seetõttu kuulutan sulle, et kõik su patud on andeks antud.
Sa oled Jumala laps ja Tema kuningriigi kodanik,
mistõttu tere tulemast sellesse uude ellu koos Jeesusega!
Võta meiega ühendust, et saaksime aidata sind edasi sellel uuel teel.
Kõike head ja kohtume taas nädala pärast!
Tõlge: Anne-Ly Raukas